**Priebežná správa**

Región Biele Karpaty získal v rámci podpory euroregionálnych aktivít na Ministerstve dopravy,  výstavby a regionálneho rozvoja Slovenskej republiky 2 projekty súvisiace s podporou a rozvojom cykloturistiky na území Euroregiónu.

V polovici augusta v projekte **„Generálna obnova a modernizácia cykloturistických trás v pohraničnom území ER BBK s dôrazom na hrady, zámky, kultúrne a prírodné bohatstvo“** sa vykonala obhliadka a rekognoskácia cykloturistických trás spájajúcich hranicu pohraničné územie v celkovej dĺžke **407 km** a bolo z nich vybraných pre generálnu obnovu **252 km**. Dôraz je kladený na trasu spájajúcu obe hraničné územia v Bošáckej doline a Tuchyňa – Zápechová, k tomu Vážska cyklomagistrála. Navrhli a preriešili sa **4 zmeny vo vedení hraničnej cyklotrasy** – bývalej Štiavnickej cyklomagistrály (teraz Cyklotrasa naprieč Inovcom) – v obciach Modrovka, Lúka, prepojenie obec Kočovce – RS Zelená Voda a RS Zelená Voda – Trenčianske Bohuslavice. Predtlačovo bolo spracovaných všetkých **50 obrázkových cyklosmeroviek** dôraz bol kladený na hrady a rozhľadne. Boli vybraté lokality pre **3 imidžové miesta**, vyrobené skoro všetky prvky cykloznačenia. V teréne už bolo kompletne obnovených **70 km cyklotrás**.

V polovici augusta v projekte  **„Cykloturistické trasy na území ER BBK- informovanosť o využití územného potenciálu pre rozvoj cestovného ruchu“** bola kompletne spracovaná a ukončená štruktúra web portálu, s firmou Shocart bolo dohodnuté využitie mapových podkladov pre cyklotrasy. Priamo v teréne bolo zameraných zatiaľ  **47 cykloturistických trás v celkovej dĺžke 847 km**. Tieto zamerania boli už spracované. Prebieha popis cykloturistických trás, fotografovanie na cyklotrasách a umiestňovanie dát na web. Zatiaľ bolo umiestnených **15 cykloturistických trás.**

Oba tieto projekty boli podporené z rozpočtovej kapitoly Ministerstva dopravy, výstavby a regionálneho rozvoja Slovenskej republiky.